21. novembris

21. novembris ir gada 325. diena pēc Gregora kalendāra (326. garajā gadā). Līdz gada beigām ir atlikušas 40 dienas.

Vārda dienas 
Andis, Zeltīte

Notikumi 
 1823. gads — pieņemts pašreizējais Nikaragvas ģerbonis.
 1918. gads — pieņemts pašreizējais Igaunijas karogs.
 1919. gads — Latvijas brīvības cīņas: Latvijas armija atbrīvoja Jelgavu no bermontiešiem.
 1921. gads — pieņemts pašreizējais Kanādas ģerbonis.
 1964. gads — pieņemts pašreizējais Maltas karogs.
 1991. gads — Mongolijas Tautas Republikas nosaukums mainīts uz Mongolijas valsts (Монгол Улс).
 1995. gads — Deitonā, ASV noslēgts miera līgums starp Bosnijas un Hercegovinas karā iesaistītajām pusēm.
 2002. gads — NATO samita laikā Bulgārija, Igaunija, Latvija, Lietuva, Rumānija, Slovākija un Slovēnija tika uzaicinātas pievienoties NATO blokam.
 2004. gads — Ukrainas prezidenta vēlēšanu pēdējā kārta: Viktors Janukovičs tika atzīts par uzvarētāju; sakarā ar vēlēšanu laikā novērotajiem pārkāpumiem Kijivā sākās iedzīvotāju protesti; pēc 12 dienām vēlēšanu rezultāti tika atzīti par nederīgiem un tika noteiktas jaunas vēlēšanas.
 2006. gads — beidzās Nepālas pilsoņu karš.
 2008. gads — internetā pirmo reizi tika pamanīts viens no bīstamākajiem datora tārpiem — Conficker.
 2013. gads — sabrūkot jumtam "Maxima" veikala ēkai Rīgā, Zolitūdē, bojā gāja 54 cilvēki, vairāki desmiti tika ievainoti. Šis notikums tika atzīts par visu laiku lielāko traģēdiju atjaunotās Latvijas vēsturē.

Dzimuši 
 1694. gads — Voltērs (Voltaire), franču rakstnieks, filozofs (miris 1778. gadā)
 1768. gads — Frīdrihs Šleiermahers (Friedrich Schleiermacher), vācu filozofs (miris 1836. gadā)
 1854. gads — Benedikts XV (Benedictus PP. XV), Romas pāvests (miris 1922. gadā)
 1870. gads — Aleksandrs Berkmans (Alexander Berkman), Lietuvā dzimis ebreju anarhists (miris 1936. gadā)
 1873. gads — Pjērs Pesē (Pierre Payssé), franču vingrotājs (miris 1938. gadā)
 1874. gads — Anrī Deložs (Henri Deloge), franču vieglatlēts (miris 1961. gadā)
 1898. gads — Renē Magrits (René Magritte), Beļģijas gleznotājs (miris 1967. gadā)
 1902. gads:
 Mihails Suslovs (Михаил Суслов), padomju politiķis (miris 1982. gadā)
 Īzaks Baševiss Zingers (יצחק באַשעװיס זינגער, Isaac Bashevis Singer), ASV ebreju rakstnieks (miris 1991. gadā)
 1933. gads — Henrijs Hartsfīlds (Henry Hartsfield), ASV kosmonauts (miris 2014. gadā)
 1937. gads — Žano Švarcs (Jeannot Szwarc), franču kinorežisors
 1945. gads — Goldija Hona (Goldie Hawn), ASV aktrise, kinorežisore un producente
 1956. gads — Atis Slakteris, Latvijas politiķis
 1960. gads — Andrejs Kobjakovs (Андрей Кобяков), Baltkrievijas premjerministrs
 1964. gads — Inguna Sudraba, Latvijas ekonomiste
 1965. gads — Bjorka (Björk), islandiešu dziedātāja
 1967. gads — Kens Bloks (Ken Block), amerikāņu autorallija pilots (miris 2023. gadā)
 1970. gads — Torstens Hass (Torsten Haß), vācu rakstnieks
 1975. gads — Dario Šimičs (Dario Šimić), horvātu futbolists
 1977. gads — Martīns Šliks (Martynas Šlikas), lietuviešu hokejists
 1981. gads — Ainārs Kovals, latviešu šķēpmetējs

Miruši 
 1325. gads — Jurijs Daņilovičs (Юрий Данилович), Maskavas kņazs (dzimis 1281. gadā)
 1695. gads — Henrijs Pērsels (Henry Purcell), angļu komponists (dzimis 1659. gadā)
 1710. gads — Bernardo Paskvīni (Bernardo Pasquini), itāļu komponists (dzimis 1637. gadā)
 1811. gads — Heinrihs fon Kleists (Heinrich von Kleist), vācu rakstnieks (dzimis 1777. gadā)
 1844. gads — Ivans Krilovs (Иван Крылов), krievu rakstnieks (dzimis 1769. gadā)
 1870. gads — Karels Jaromīrs Erbens (Karel Jaromír Erben), čehu rakstnieks un folklorists (dzimis 1811. gadā)
 1916. gads — Francis Jozefs I (Franz Joseph I.), Austroungārijas imperators (dzimis 1839. gadā)
 1996. gads — Abduss Salams (Abdus Salam, عبد السلام), Pakistānas fiziķis (dzimis 1926. gadā)
 2009. gads — Konstantīns Feoktistovs (Константин Феоктистов), PSRS kosmonauts un konstruktors (dzimis 1926. gadā)

Svētku un piemiņas dienas 
 2013. gada 21. novembra traģēdijas atceres diena (Latvija)
 Pasaules sveicināšanas diena
 Pasaules televīzijas diena

Novembris